इसी प्रकार काव्यसुधा के चिट्ठाकार नीरज कुमार की कविताएँ – नया विहान, आत्महत्या, आदमी, कष्ट हरो माँ, तलाश, दीप, नारी, कर्मपथ, आगे हम बढ़ें, अब मैं पराभूत नहीं, आषाढ़ का कर्ज, उड़ो तुम, अतिक्रमण तथा भूपेंद्र जायसवाल की कविता घोर कलयुग, बेईमानों का राज और सुबोध सृजन के चिट्ठाकार सजन कुमार मुरारका की दायित्व, मन की भूख, दर्द एवं त्रिलोक सिंह ठकुरेला की अनेक रचनाएँ उत्तराधुनिक सामाजिक चेतना से अनुप्राणित हैं। उत्तराधुनिकता का एक सूत्र है – अतीत की वर्तमानता। उत्तराधुनिकता अतीत के वर्चस्ववादी विमर्शों को बदलने के लिए प्रतिबद्ध है। नीरज कुमार की परिवर्तन कविता में इसी बदलाव की आवश्यकता महसूस की गई है –